གུ་རུ་རྒྱལ་མཚན་གྱི་ཆུང་མ་ཏཱ་རེ་སྐྱིད་ནི་བརྩོན་འགྲུས་ལྡན་པའི་སྐྱེས་མ་ཞིག་ཡིན་ཞིང་།སློབ་སྦྱོང་ལ་ཡང་ཤིན་ཏུ་དགའ་བ་ཡིན།ཁོ་མོས་ཁོམ་སྐབས་བཙལ་ནས་རང་སྦྱོང་བྱེད་པར་མ་ཟད།གུ་རུ་རྒྱལ་མཚན་ལ་ཡང་སློབ་སྦྱོང་བྱེད་དགོས་པའི་སྐུལ་མ་ཡང་ཡང་གཏོང་བ་རེད།ལོའི་ལོ་གསར་སྐབས་སུ་ཏཱ་རེ་སྐྱིད་ཀྱིས་གློ་བུར་དུ་གུ་རུ་རྒྱལ་མཚན་ལ།ཁྱོད་ཀྱིས་ཁོ་མོར་གེ་སར་རྒྱལ་པོའི་སྒྲུང་ཞིག་བྲིས་ན་ཇི་འདྲ་འདུག་ཅེས་རེ་བ་བཏོན་པར་གུ་རུ་རྒྱལ་མཚན་གྱིས་ཆུང་མའི་བཤད་པར་བསམ་བློ་མང་པོ་བཏང་རྗེས།སེམས་སུ་མོ་ནི་རང་གི་བྱམས་པའི་ཆུང་མ་ཡིན་ཞིང་།རེ་འདུན་ལ་ཡང་སྒྲུང་དཔེ་ཕྲིས་ཟེར་བར་བལྟས་ན་ལྟས་ལེགས་པོ་ཞིག་རེད་སྙམ་ནས་ཁས་བླངས་ཏེ་འབྲི་འགོ་བརྩམས།ཁོས་དུས་ཚོད་ཐུང་ངུའི་ནང་དུ་གེ་སར་རྒྱལ་པོའི་སྒྲུང་ལས་ལི་ཁྲིའི་མཚལ་རྫོང་ཞེ་ས་པ་བྲིས་ཚར་ཞིང་།རང་གི་ཚེ་གཅིག་གི་ཆུང་མར་ལེགས་སྐྱེས་སུ་ཕུལ་བ་རེད།